als_Latn dik_Latn sag_Latn
Prishtinë, 7 mars 2015 – Ministri i Diasporës, Valon Murati, me rastin e 7 Marsit, Ditës së Mësuesit, përveç se ka kujtuar mësueset dhe mësuesit e vet, ka thënë përveç kujtimit për të gjithë mësuesit e arsimtarët brenda atdheut, i përkulet përkushtimit edhe të gjithë atyre mësuesve e arsimtarëve të cilët me angazhim vullnetar e devotshmëri të pashoqe atdhetare për dekada të tëra mbajtën gjallë gjuhën shqipe dhe arsimin shqiptar në diasporë e mërgatë.
“Sot, ne vetëm nëse arrijmë të realizojmë projektin që parasheh një program të përbashkët me Republikën e Shqipërisë për mësimin e gjuhës shqipe në diasporë do të mund të thoshim se kemi kryer një obligim të vogël ndaj gjithë gjeneratave të kaluara dhe të ardhshme të mësuesve dhe nxënësve shqiptarë në diasporë”, ka thënë Murati.
“Duke qenë që ky është një projekt shumë sektorial dhe ndërshtetëror, realizimi i të cilit nuk varet vetëm nga ne, mund vetëm të garantoj se unë dhe kolegët e mi të Ministrisë së Diasporës e kemi vullnetin e çeliktë që të ecim përpara me këtë projekt”, theksoi ministri i Diasporës.
als_Latn als_Latn als_Latn